Aleksandr Goldenveizer

Aleksandr Borisovitš Goldenveizer (; 10. maaliskuuta (J: 26. helmikuuta) 1875 Kišinjov (nyk. Chișinău, Moldova), Bessarabian kuvernementti, Venäjän keisarikunta – 26. marraskuuta 1961 Moskova, Neuvostoliitto) oli venäläinen pianisti, säveltäjä ja opettaja.Aleksandr Goldenveizer. Bolšaja sovetskaja entsiklopedija.

Aleksandr Goldenveizer (Goldenweiser) syntyi Kišinjovissa asianajajaperheeseen ja opiskeli Moskovan konservatoriossa pianonsoittoa Aleksandr Zilotin ja Pavel Pabstin johdolla ja sävellystä Sergei Tanejevin, Mihail Ippolitov-Ivanovin ja Anton Arenskin johdolla. Vuodesta 1906 lähtien hän alkoi opettaa Moskovan konservatoriossa, ja hänen piano-oppilaitaan olivat muiden muassa Dmitri Baškirov, Lazar Berman, Samuil Feinberg, Grigori Ginzburg ja Tatjana Nikolajeva. 

Goldenveizer kuuluu venäläisen pianokoulukunnan perustajiin. Hän sävelsi orkesteri- ja pianomusiikkia, jousikvartettoja ja näyttämömusiikkia (kolme oopperaa).Otavan Iso Musiikkitietosanakirja 2, s. 403. Helsinki 1977. 

Lähteet

Luokka:Venäläiset pianistit
Luokka:Venäläiset säveltäjät
Luokka:Vuonna 1875 syntyneet
Luokka:Vuonna 1961 kuolleet